Pielikums protokolam Nr. 17/2024

**LĒMUMS**

Jelgavā

2024.gada 29.jūlijā Nr. 1

**Par** **Viduslatvijas atkritumu apsaimniekošanas reģiona Jelgavas valstspilsētas,**

**Dobeles un Jelgavas novadu atkritumu apsaimniekošanas reģionālā plāna**

**2023. – 2027. gadam apstiprināšanu**

Pamatojoties uz Pašvaldību likuma 4.panta pirmās daļas 1.punktu, 10.panta pirmās daļas 21.punktu, Atkritumu apsaimniekošanas likuma 10.panta otro daļu, izvērtējot “Viduslatvijas, atkritumu apsaimniekošanas reģiona Jelgavas valstspilsētas, Dobeles un Jelgavas novada atkritumu apsaimniekošanas reģionālo plānu 2023.–2027. gadam” un Viduslatvijas atkritumu apsaimniekošanas reģiona Jelgavas valstspilsētas, Dobeles un Jelgavas novadu atkritumu apsaimniekošanas reģionālā plāna 2023. - 2027. gadam stratēģiskās ietekmes uz vidi novērtējuma vides pārskatu un ievērojot Vides pārraudzības valsts biroja 2024. gada 14.februāra Atzinumā Nr.4-03/4/2024 *“*Par Viduslatvijas atkritumu apsaimniekošanas reģiona Jelgavas valstspilsētas, Dobeles un Jelgavas novadu atkritumu apsaimniekošanas plāna 2023. – 2027. gadam Vides pārskatu” un pārrakstīšanās kļūdas labojumu Vides pārraudzības valsts biroja Atzinumā Nr.4-03/4/2024 norādīto,

Jelgavas novada dome, atklāti balsojot,

**PAR** **– 12** balsis (Andris Ozoliņš, Artūrs Semjonovs, Dina Tauriņa, Gundars Liepa, Ilze Vītola, Jānis Počs, Juris Lavenieks, Juris Razživins, Lolita Duge, Oskars Cīrulis, Pēteris Veļeckis, Uldis Ainārs);

**PRET – nav**;

**ATTURAS – nav**,

**nolemj:**

1. **Apstiprināt** Viduslatvijas atkritumu apsaimniekošanas reģiona Jelgavas valstspilsētas, Dobeles un Jelgavas novadu reģionālo atkritumu apsaimniekošanas plānu 2023. – 2027. gadam (turpmāk – Plāns) ar nosacījumu, ka:
   1. Plāna 7.nodaļas, 7.2.apakšpunktā, 44.lpp. 2.rindkopā teikums: "Attiecībā uz AARC izveidi Plānā tiek noteikts, ka AARC funkciju īstenotājs ir SIA “Jelgavas komunālie pakalpojumi” tiek izteikts šādā redakcijā:

“Attiecībā uz AARC izveidi Plānā tiek noteikts, ka AARC funkciju īstenošanai tiek veidots viens reģionālais centrs, kas ir pašvaldību veidots vai konkursa kārtībā izvēlēts atkritumu apsaimniekošanas operators”.

* 1. Jelgavas novada pašvaldībai, saskaņā ar tās kompetenci, Plāna darbības laikā regulāri, bet ne retāk kā reizi gadā, veikt Plānā norādīto prognožu un noteikto kvantitatīvo mērķu izpildes novērtējumu un prognožu pārskatīšanu atbilstoši faktiskajai situācijai.
  2. Jelgavas novada pašvaldībai sadarbībā ar atkritumu apsaimniekošanas reģionālo centru reizi gadā sagatavot informāciju par progresu attiecībā uz Jelgavas novada pašvaldībā esošā atkritumu apglabāšanas poligonā apglabāto sadzīves atkrituma īpatsvara samazinājumu.

2. Lēmumu par Viduslatvijas atkritumu apsaimniekošanas reģiona Jelgavas valstspilsētas, Dobeles un Jelgavas novadu atkritumu apsaimniekošanas reģionālā plāna 2023. – 2027. gadam apstiprināšanu10 darbdienu laikānosūtīt Viedās administrācijas un reģionālās attīstības ministrijai un SIA “Geo Consultants”.

3. Atkritumu apsaimniekošanas reģionālais plāns stājas spēkā pēc tam, kad to apstiprinājušas visas atkritumu apsaimniekošanas reģionā ietilpstošās pašvaldības.

4. Informāciju par pieņemto lēmumu ievietot Jelgavas novada tīmekļa vietnē [www.jelgavasnovads.lv](http://www.jelgavasnovads.lv) un pašvaldības laikrakstā “Jelgavas novada ziņas”.

Domes priekšsēdētāja pienākumu izpildītāja I.Vītola